APROBACIÓN PREZOS PÚBLICOS POR PARTICIPACIÓN A TRAVÉS DE STANDS EN ARBOMOSTRA 2016
ADMINISTRACIÓN LOCAL — Municipal — Arbo (Outros documentos, notificacións e informacións públicas, 31/03/2016)

A Xunta de Goberno Local na sesión ordinaria que tivo lugar o día 14 de marzo de 2016, adoptou, entre outros, o seguinte acordo: “PRIMEIRO. Proceder ao establecemento do prezo público pola participación a través de uso de stands en Arbomostra 2016 ao abeiro do art.47 do TRLRF nos seguintes termos: En uso da atribución conferidas nos artigos 41 a 47 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e demais normas concordantes sobre Facendas Locais, e de acordo co previsto na Ordenanza xeral reguladora dos prezos públicos deste Concello, así como no acordo Plenario de 13 de xullo de 2015 de delegación de competencia na Xunta Goberno Local para a fixación ou modificación dos prezos públicos deste Concello, procédese a fixar os prezos públicos pola participación a través de stands en ARBOMOSTRA 2016, evento creado para a difusión dos produtos gastronómicos e vitivinícolas deste Concello. O obxecto desta exacción é o pagamento dos prezos públicos polos participantes a través do emprego de stands en ARBOMOSTRA 2016, e beneficiarios polo tanto deste servizo ou actividade a desenvolver nas instalacións do recinto do CEIP Marta Nuria Vidal Ribas Zoubida. O feito impoñible cuxa realización orixina o nacemento da obriga tributaria ven determinado pola solicitude de participación en ARBOMOSTRA 2016 a través do emprego de stands instalados no recinto do CEIP Antonio Carpintero. No momento de presentación da solicitude de participación nace a obriga de contribuír, xa que se entende que é entonces cando se produce o beneficio que reportan os servizos que se ofrecen e polo que se debe satisfacer o prezo correspondente. Están obrigados o pago do prezo publico que se establece neste acordo, os participantes aos que lles resulten adxudicadas os stands cuxas medidas e prezos se determinan no artigo 5. Non estarán obrigadas ao pagamento as asociacións sen ánimo de lucro colaboradoras co Concello neste evento, previa sinatura do correspondente Convenio de colaboración. A cota que corresponde aboar pola participación a través do uso dos stands será a seguinte, IVE incluído: STAND ADEGAS 360,00 €.- STAND INTERIOR CARPA ata 9 m2.120,00 €.- STAND INTERIOR CARPA ata 15 m2 150,00 €.- STAND INTERIOR CARPA ata 21 m2 180,00 €. M2 ADICIONAL EN INTERIOR CARPA 3,00 €.- M2 ADICIONAL EN EXTERIOR CARPA 1,00 €.- STAND EXTERIOR ata 120 m2 150,00 €- STAND EXTERIOR ata 30 m2 60,00 €.- O pagamento dos prezos públicos farase efectivo coa solicitude de participación mediante sistema de ingreso na entidade bancaria a no número de conta municipal que a Tesourería Municipal facilitará ao efecto. No caso de que o evento non chegase a levarse a efecto por razóns de causa de forza maior ou de interese xeral, procederase a restituír os importes aboados polos participantes en concepto de prezos público. Tamén procederá a devolución no caso de que os participantes presenten renuncia por razóns de forza maior debidamente xustificadas. As exencións e beneficios fiscais serán exclusivamente os previstos nas Leis e tratados internacionais. Estes prezos públicos entrará en vigor o mesmo día da súa publicación no Boletín Oficial da Provincia.” SEGUNDO. Proceder a súa publicación no Boletín Oficial da Provincia para a súa entrada en vigor. O que se fai público, en cumprimento do disposto no RD Lexislativo 2/2004 de 5 de marzo, Texto Refundido da Lei Reguladora das Facendas Locais.” Arbo, 14 de marzo de 2016.—O alcalde, Horacio Gil Expósito.